|  |  |  |
| --- | --- | --- |
|  ZnakRZS | Република СрбијаРепублички завод за статистику | ISSN 0353-9555 |
| **САОПШТЕЊЕ** | **ГР30** |
| број 220 - год. LXVII, 15.08.2017. |  |
| **Статистика грађевинарства** | СРБ220 ГР30 150817 |

Издате грађевинске дозволе, јун 2017.

 – Претходни резултати –

Према броју дозвола издатих у јуну 2017, пријављена је изградња 1374 стана с просечном површином 81,4 m². Према издатим дозволама, број станова већи је за 17,4% него у јуну 2016. Од укупног броја станова у новим стамбеним зградама, 18,6% станова биће грађено у зградама с једним станом, с просечном површином 137,6 m², а 73,8% станова биће грађено у зградама с три стана и више станова, и њихова просечна површина биће знатно мања и износиће 67,6 m².

У јуну 2017. издато је 1700 грађевинских дозвола, што је за 33,4% више него у јуну претходне године. Индекс предвиђене вредности радова у јуну 2017. већи је за 25,0% у односу на јун 2016.

Посматрано према врсти грађевина, у јуну 2017. издато је 78,8% дозволa за зграде и 21,2% за остале грађевине. Ако се посматрају само зграде, 60,9% односи се на стамбене и 39,1% на нестамбене зграде, док се код осталих грађевина највећи део односи на цевоводе, комуникационе и електричне водове (70,9%).

Предвиђена вредност радова новоградње у јуну 2017. износи 78,8% од укупно предвиђене вредности радова. Највећа грађевинска активност, посматрано према областима, забележена је у Београдској области, 23,8% од предвиђене вредности новоградње. Следе Златиборска област, 12,6%, Јужнобачка област, 12,0%, и Сремска област, 11,2%, док се учешћа осталих области крећу од 0,3% до 5,3%.

Индекси издатих грађевинских дозвола у Републици Србији

|  |  |  |  |  |
| --- | --- | --- | --- | --- |
|  | I–VI 2017I– VI 2016 | VI 2017V 2017 | VI 2017VI 2016 | VI 2017∅ 2016 |
|  |  |  |  |  |
| Укупно |  |  |  |  |
| Број | 170,6 | 105,3 | 133,4 | 161,0 |
| Предвиђена вредност радова | 131,3 | 128,6 | 125,0 | 130,7 |
| Зграде |  |  |  |  |
| Број | 177,2 | 104,0 | 140,2 | 169,2 |
| Предвиђена вредност радова | 126,5 | 106,8 | 143,8 |  123,1 |
| Површина | 127,4 | 105,2 | 140,6 | 135,3 |
| Запремина | 128,0 | 107,4 | 136,5 | 130,0 |
| Остале грађевине |  |  |  |  |
| Број | 152,8 | 110,4 | 113,2 | 136,5 |
| Предвиђена вредност радова | 140,7 | 210,7 | 99,9 | 148,4 |
| Станови |  |  |  |  |
| Број | 124,0 | 74,7 | 117,4 | 112,2 |
| Корисна површина | 134,9 | 77,5 | 127,0 | 127,3 |

Методолошка објашњења

Исказани подаци прикупљају се у оквиру месечног истраживања о грађевинским дозволама. Извештај попуњавају министарство надлежно за послове грађевинарства, надлежни органи аутономнe покрајинe, градa и oпштинe, који према Закону о планирању и изградњи („Службени гласник РС“, број 132/14, члан 133) издају грађевинску дозволу за изградњу грађевинског објекта.

У оквиру овог истраживања, појмом „грађевинска дозвола“ обједињују се грађевинска дозвола за изградњу грађевинског објекта и решење којим се одобрава извођење радова по члану 145 Закона о планирању и изградњи. Издате грађевинске дозволе и одобрења за извођење радова на основу усаглашеног захтева су обухваћене само ако је изградња први пут одобрена.

Обухватају се дозволе за све врсте грађевина описаних у Класификацији врста грађевина, тј, зa зграде и остале грађевине, и приказују се по територијама на којима се изводе планирани радови у земљи.

Подаци о издатим грађевинским дозволама показују будуће кретање грађевинске делатности и омогућавају сагледавање структуре инвестиција како на државном нивоу, тако и на нивоу локалне самоуправе.

Републички завод за статистику од 1999, године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

Детаљна методолошка објашњења овог истраживања налазе се у едицији Завода „Методологије и стандарди“. На сајту Републичког завода за статистику могу се наћи:

Месечна истраживања о грађевинским дозволама, свеска број 22

([http://webrzs,stat,gov,rs/WebSite/userFiles/file/Gradjevinarstvo/SMET/SMET012010L,pdf](http://webrzs.stat.gov.rs/WebSite/userFiles/file/Gradjevinarstvo/SMET/SMET012010L.pdf)), и

Класификација врста грађевина, свеска број 15

[http://webrzs,stat,gov,rs/WebSite/userFiles/file/Metodologije/Klasifikacije/mm152005,pdf](http://webrzs.stat.gov.rs/WebSite/userFiles/file/Metodologije/Klasifikacije/mm152005.pdf)).

Контакт: gabrijela.rosic@stat.gov.rs. телефон: 011 2412-922, локал 260

Издаје и штампа: Републички завод за статистику, 11 050 Београд, Милана Ракића 5
Tелефон: 011 2412-922 (централа) • Tелефакс: 011 2411-260 • www.stat.gov.rs
Одговара: др Миладин Ковачевић, директор
Tираж: 20 ● Периодика излажења: месечна